Diari Oficial de la Generalitat Valenciana


Sumari del DOGV 4431, del 03-02-2003 (2003/1051)

Informació pública del pla especial d'infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet (exp. 29/2003).
--------------------------------------------------------------------------------------------------------------------------------------------------------------

### Dades del document

Número de DOGV
:   4431

Data del DOGV
:   03-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1051


Organisme emissor
:   Ajuntament de Xàtiva

Tipus de document
:   Anunci

Informació pública del pla especial d'infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet (exp. 29/2003). [2003/A1051]
  
En virtut de l'acord adoptat pel Ple de l'Ajuntament de Xàtiva, en data 17 de gener de 2003, se sotmet a informació pública el pla especial per a la implantació d'una infraestructura urbana d'evacuació d'aigües pluvials dels sectors R-1 Bola I, R-4 Bola II i R-3 Palasiet, de conformitat amb el procediment disposat en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. El tràmit d'informació pública serà de caràcter urgent, de conformitat amb el que disposen els articles 166 i 168 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
El pla inclou la documentació següent:
  
Tom I. Pla especial.
  
Document núm. 1: memòria informativa.
  
Document núm. 2: memòria justificativa i descriptiva.
  
Document núm. 3: normes urbanístiques.
  
Document núm. 4: plànols.
  
Document núm. 5: pressupost.
  
Tomo II. Projecte de construcció de col·lector per a la recollida de les aigües pluvials dels sectors Bola I, Bola II i Palasiet.
  
Document núm. 1: memòria descriptiva i annexos.
  
Document núm. 2: plànols de conjunt i detall.
  
Document núm. 3:
  
Plec de condicions tècniques generals.
  
Plec de prescripcions tècniques particulars.
  
Document núm. 4: pressupost.
  
Sotmetre, així mateix, al tràmit d'informació pública, instruït com a procediment independent i amb tractament de projecte d'urbanització, la separata número 7 sobre connexió provisional de clavegueram del sector R-4 Bola II. El pressupost d'execució material de les obres de caràcter provisional és de 8.975 euros, que suposa el 0,91% del pressupost del projecte del pla especial i queda reflectit en el capítol número 6 del pressupost general.
  
De conformitat amb el que disposen els articles 166 i 168 del Decret 201/1998, de 15 de desembre del Govern Valencià, mitjançant el qual s'aprova el Reglament de Planejament de la Comunitat Valenciana, i amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'aprovació d'una pla especial exigeix complir el mateix procediment legal establit per a l'aprovació d'una pla general llevat d'excepcions, article 168.c, pel qual s'entén implícita la urgència en la tramitació, sense necessitat expressa, i acurtant-se els terminis de conformitat amb l'article 166 de l'esmentat reglament, per la qual cosa s'exposarà al públic durant 20 dies, exhibint la seua documentació completa, mitjançant un anunci en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana. Durant el dit termini, s'hi podran formular al·legacions així com consultar-se a l'Ajuntament, al Departament d'Urbanisme, les actuacions que es deriven de l'esmentada documentació. Així mateix, s'exposa al públic també durant 20 dies la separata número 7 sobre connexió provisional de clavegueram del sector R-4 Bola II, amb la consideració de projecte d'urbanització, de conformitat amb el que disposa l'article 53 de la LRAU.
  
El present acord implica, de conformitat amb el que disposa l'article 152.2 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, la suspensió de l'atorgament de llicències, en aquelles àrees del territori objecte del projecte de planejament exposat al públic que tinguen noves determinacions que suposen una modificació del règim urbanístic vigent, sense que calga que l'esmentada resolució assenyale les àrees afectades per la suspensió.
  
Xàtiva, 20 de gener de 2003.- L'alcalde: Alfonso Rus Terol.
  
 Almiq, SL